
DE 

t 

VESTITU  LANEO* 


PROOEMIUM* 

Nemo  rei  medicae  peritus  ignorat,  quo  se¬ 
cundam  corporis  valetudinem  homo  tueatur, 
potissimum  opus  esse,  ut  halitus  ille  subtilis, 
quem  arteriae  summae  cutis  patulae  spirare  so¬ 
lent,  rite  evocetur  et  eliciatur.  Morbos  sane 
vel  brevi  sermone  enunciare,  qui  hunc  re¬ 
pressum  consequuntur,  longum  esset;  nec 
aliquis  fontem  malorum  uberiorem  facile  re- 
periat.  Divinus  ipse  artifex  homini  soli  inter 
animantia  vestem  denegavit,  rationem  et  ora- 


9. 


DISSERTATIO  MEDICA 


tionem  largitus  est,  et  totum  terrarum  orbem 
eundem  incolere  et  regere  voluit ;  hoc  plane 
consilio,  ut  homo  seipsum  operiat,  et  corpus 
coeli  rationi  accommodet. 

Natura  autem  semper  benigna  et  provida 
singulis  regionibus  proprias  materias  ad  ves¬ 
tiendum  dedit. 

Hinc  Britannis  oves  largita  satis  manifeste 
patefacit,  panno  laneo  corpora  esse  tegenda, 
quo  frigora  imbres  et  pruinas  et  coelum  illud 
varium  et  mutabile  impune  sustinerent.  Hi 
vero,  ut  solet  genus  humanum,  sui  veri  boni 
nescientes,  veste  lanea  seriem  et  gossipinae 
posthabita,  non  raro  poenas  quaesitissimas  te¬ 
meritatis  morbis  gravissimis  subeundis  persol¬ 
verunt.  • 

Non  inutile,  igitur,  duxi  quaedam,  pro  viri¬ 
bus,  de  vestitu  laneo,  disputare ;  nec  sane 
spe  impulsus  me  novi  aliquid  elicere  posse. 

sed  occasioni  obsecutus,  quaeque  de  hoc  gra¬ 
vi  argumento  memoratu  dignissima  scribere 
mihimet  proposui. 

Haec  disputatio  tres  partes  complectitur. 

In  De  vestitu  laneo  in  genere  pau¬ 

ca  proferuntur ;  et  quaeritur  quo  modo  cor¬ 
pus  humanum  afficit. 

In  secunda ,  Rei  propositae  haud  alienum 

$ 

erit,  de  halitu  per  cutem  excreto,  breviter 
disputare. 

In  tertia ,  De  quibusdam  morbis  agitur,  ori¬ 
ginem  ex  hoc  halitu  represso  ducentibus,  ad 
quos  sanandos  aut  praecavendos  vestitus  lane¬ 
us  maxime  prosit. 


N 

PARS  PRIMA. 

»  4  <  V 

QUADAM  DE  VESTITU  LANEO, 

Homini  soli  (ut  supra  notavi)  ex  omnibus 
animantibus,  alma  natura  parens  semper  pro* 
vida,  vestitum  non  largita  est,  Cseterorum 
animalium  progenies  in  vitam  editur,  tecta 
pellibus  vel  aliis  similibus  coelo  certo  aptis, 
quod  incolere  destinatur ;  usque  a  partu  va¬ 
lens  auxilium  parentum  modicum,  nec  nisi 
brevi  tempore  desiderat ;  instinctu  multiplici 
praedita,  paucis  hebdomadis  ad  summum  men¬ 
sibus  non  multis,  vires  maturas  et  perfectio¬ 
nem  a  natura  tributam  attingit,  sibi  consulit, 
et  officia  parentum  et  amoris  in  sobolem  suam 
praestare  cito  valet.  Contra  genere  humano 
res  longe  aliter  se  habet.  Infantia  sua  longa 

et  taedii  plena  est.  Inops  absque  ullo  vesti¬ 
mento  a  natura  praebito  in  lucem  prodit,  cu¬ 
ram  parentis  focillantem  et  attentionem  dili» 
gentissimam  initio  vitae  requirit.  Hocque 
Benevolus  naturae  auctor  sapienti  consilio  fe¬ 
cisse  videtur,  ut  homo  dominus  terrarum, 
ratione  donatus,  amictum  omnibus  mundi 
regionibus  aptum  seligeret,  et  sub  omni  coelo 
non  solum  vivat,  sed  bona  valetudine  fru- 
atur. 

Omnibus  populis  excultis  sese  vestire  mos 
est,  et  variis  vestimentis,  coelo  quod  incolunt, 
maxime  accommodatis,  usi  sunt.  Incolae  ter¬ 
rarum  septentrionalium,  dum  saevit  hyems, 
corpora  pellibus  aliis  animalibus  direptis,  fo¬ 
vent  ;  in  regionibus  sub  cursu  propinquioris 
solis  vestitum  fabricae  tenuissimae  incolae  seli- 
gerunt.  In  Magna  Britannia,  cui  insulae  intra 
unius  diei  spatium,  gravior  aeris  temperiei 
mutatio  et  varietas,  quam  terris  sole  torrido 
exustis  per  integrum  anni  decursum,  contin* 

git,  prava  consuetudo,  diu  invaluit,  corpus 
operiendi  vestitu  tenuissimo  ab  Indiis  aut 
Italia  advecto  coelo  Britannico  mutabili  alie» 
nissimo,  Faeminse  nostrates  omnium  formosis¬ 
simae,  araneis  vestitae,  cubiculis  igne  cale¬ 
factis  in  jovem  frigidum  exeunt,  vel  saltando 
tota  nocte  deditae,  spiramentis  hiantibus,  aera 
algidum  et  humidum  subito  petunt.  Vasa 
cutanea  eoarctantur,  halitus,  quem  spirare 
debent,  reprimitur ;  humores  versus  partes  in¬ 
ternas  repelluntur,  et  ita  fons  morborum  fe¬ 
cundus  nascitur.  Genus  humanum  revera 
constitutione  omnibus  extremis  accommoda¬ 
ta  gaudet,  si  ea  gradatim  acciperet,  sed  mu¬ 
tationes  tantas  et  tam  subitas,  sustinere  non 
potest.  In  hoc  coelo  si  ulla  vestitus  muta¬ 
tione  opus  sit,  ea  tantum  esse  debet,  quse  ad 
extimam  togam  pertinet,  et  indusium  laneum 
juxta  cutem  semper  habere  convenit.  Auc¬ 
tores  plurimi  affirmarunt,  vestes  hyemi  ido¬ 
neas  serius  assumptas,  et  justo  maturius  exu¬ 
tas  morborum  multorum  causam  esse.  Audi 

Sanctorium,  “  qui  in  fine  veris  praemature  se 
“  vestibus  spoliant,  et  autumno  tarde  indu- 
ct  unt,  in  febres  aestate,  et  in  distillationes, 
“  hyeme  facile  incidunt.*”  Syde nuamus  ab 
eadem  origine  multa  mala  deduxit.  Rushius 
de  febre  disserens,  quae  in  valetudinariis 
Americanis  militaribus  multum  grassabatur 
hanc  orationem  habet,  “  among  other  causes, 
“  the  general  use  of  linen  instead  of  woollen 
“  clothing  in  the  summer  months,  helped  to 

produce  and  increase  this  fever.” 

Quando  pannus  laneus  corpori  admovea¬ 
tur,  cutem  leniter  stimulat  et  fovet,  calorem 
superficiei  sequat,  actionem  vasorum  in  parti¬ 
bus  extremis  promovet,  vires  musculorum 
adauget,  genus  nervosum  incitat  et  alit.  Mo¬ 
tu  corporis  fricatio  quasdam  excitatur,  qua 
cutis  halitum  aliosque  humores  excernendos 
eliciendo,  insigniter  prodest.  Itaque  vestitus 
laneus  maximum  studium  meretur,  et  reme- 


*  Medicina  Statica  Aphor.  L»  sect,  II. 

dium  momenti  non  parvi  in  multis  morbis 
evadit.  * 

Ab  experimentis  clare  demonstratur,  lanam 
majore  vi  humiditatis  absorbendae,  quam  lin¬ 
teum,  praeditam  esse.  Hinc  constat,  pannum 
e  lana  ubique  terrarum  sed  praecipue  in  r egi» 


*  Ciothing  is  certainly  an  object  of  the  greatest  indu- 
ence  upon  health,  and  most  worthy  of  attention.  It  is, 
in  my  opinion,  in  the  northern  climates,  the  very  tirst 
necessary  of  life.  Existence  may  be  protracted  more 
than  eight  days  without  food ;  but  a  few  hours  exposure 
to  cold,  unclothed,  will,  in  our  winters,  cause  inevitable 
death.  Nature,  in  liaving  withheld  from  raan  those  pre- 
servations  against  the  inclemency  of  seasons,  which  she 
has  granted  to  all  other  animals,  has  endowed  him  with 
reason,  in  a  great  measure,  to  supply  this  first  of  all 
wants.  Nevertheless,  in  this  respect,  strange  prejudices 
stili  prevail.  One  of  them  is,  not  to  be  warmly  clothed, 
by  reason  that  slight  ciothing,  and  frequent  exposure  to 
cold,  tends  to  harden  the  body,  and  render  it  less  tender 
and  susceptible  of  the  sudden  impressions  and  variations 

anibus  calidis,  ubi  exhalatio  per  cutem  abun- 
dantior  esse  solet,  potius  quam  e  linteo  con¬ 
fectum,  esse  induendum,  uti  vestem  inti¬ 
mam. 

Vestitu  linteo  sudor  condensatur,  corrum¬ 
pitur  et  putrescit,  poruli  cuticulae  materia 
noxia  replentur  et  impediuntur.  Sed  vestitus 
laneus  sudorem  cito  resorbet,  vasa  cutis  ex¬ 
onerat,  totum  corpus  recreat  et  roborat,  et. 


of  the  elements.  I  have  no  doubt  but  this  will  be  the 
effect  in  a  certain  degree.  I  also  believe  that  too  warm 
clothing  may  somewhat  weaken  the  constitution ;  but  in 
cases  of  excess,  on  either  side,  the  bad  consequences  of 
the  first  (too  thin  clothing)  are  infinitely  more  hurtful 
and  fatal  than  of  the  other:  and  I  am  convinced  that 
many  thousands,  every  year,  fall  victims  to  this  preju- 

dice,  which  seems  to  be  confirmed  by  the  lists  of  mortal- 

*  .  ,  \ 

ity  in  northern  countries,  stating,  that  three  out  of  fohr 
deaths  are  the  consequences  of  rheumatisms  and  cokh— ~ 
Sir  John  Sinclair9 $  Coele  of  Health  and  Longcviti/,  Voh  in 
App.  p,  17. 

ut  mihi  videtur,  usu  ejus  nunc  parciore  nunc 
pleniore  prout  vicissitudines  coeli  postularent* 

omnia  fere  commoda,  quae  coeli  mutatio  prse- 

% 

bet,  obtineri  possunt. 

Indusium  laneum  mirum  in  modum  ventri¬ 
culum  afficit,  ob  consensum  quo  hoc  viscus 
cum  cute  sociatur. 

Darwin  notavit,  vestem  intimam  e  panno 
laneo  fabricatam,  si  insolitus  ea  se  operiat, 
fricando,  cutem  irritare  et  stimulare,  eoque 
interdum,  ut  vomitus  quiescat,  efficere.* 

Sydenhamus  porro  enarravit,  quendam,  qui 
vomitu  constanti  vexatus  fuerat  et  varia  me¬ 
dicamenta  rejecerat,  simul  atque  sola  stragu¬ 
lorum  mole  paululum  maduisset,  largiorem 
bolum  devorasse  et  retinuisse.t 


*  Darwin’s  Zoonomia,  Class  iv.  1.  1.  4, 
f  Vid,  Sydenham,  Sect,  ii,  cap,  2, 

Quoniam  frigus  ultra  certos  fines  corpus 
nunquam  non  debilitat  et  multis  morbis  op¬ 
portunum  reddit,  summa  cura  fugiendum  est, 
cui  usui  vestis  lanea  optime  inservit. 

Inter  convalescendum,  cum  levissimo  fri¬ 
gore  admoto  multi  morbi  saepe  renascuntur 
maximam  utilitatem  pannus  laneus  adfert. 

Sine  idonea  exercitatione,  multo  minus  ca¬ 
loris  istius  stimuli  corpori  adeo  necessarii 
gignitur.  Ergo  nunquam  decumbendum  vel 
dormiendum  est,  nisi  corpore  pluribus  vesti¬ 
bus  aut  stragulis  obtecto,  quam  si  quis, vigilet 
et  solitis  vitae  muneribus  fungatur. 

Quod  ad  infantium  vestitum  pertinet,  pau¬ 
ca  postulant ;  vestimenta  e  lanula  confecta 
esse,  convenit,  et  satis  plena  ad  corpora  eo¬ 
rum  tenera  a  frigore  tuenda. #  Vestimenta 


*  The  celebrated  John  Hunter  gave  the  following  re- 

lanea  praesertim  si  infantes  gerent,  saepe  mu¬ 
tari  ac  lavari  debent. 

Plurimi  ex  morbis  dirissimis,  qui  in  castris 
et  classe  grassantur,  ortum  a  frigore  vapori¬ 
busque  humidis  ducunt.  Ideoque  indusia 
lanea,  ad  sanitatem  militum  et  nautarum  # 
tuendam,  admodum  valet.  Nostrae  legiones 
nunc  quam  olim  meliore  valetudine  utuntur ; 
quod  maxime  tribuendum  est,  usui  vestitus 
frigori  arcendo  aptioris,  qualia  indusia,  sub* * 
licagula,  et  tibialia  lanea  sunt.  Eodem  que 


ceipt  for  rearing  strong  and  healthy  children.  u  Give 

children  from  their  birth,  plenty  of  milk,  plenty  of 
(i  sleep,  and  plenty  of  jiannelP 

*  That  cold  has  an  effect  in  favouring  the  production 
of  scurvy  is  manifest  from  hence,  that  the  disease  is  more 
frequent  and  more  considerable  in  cold  than  in  warm 
climates  and  seasons,  and  that  even  'warm  cloihing  has  a 
considerable  effect  in  preventing  it. — Cullen'> s  First  Lines, 
par.  1797. 

pertinent  calcei  quibus  soleas  densiores  sint, 
ad  pedes  a  frigore  et  humiditate  defendendos. 

Quantum  operae  ad  sanitatem  conservan¬ 
dam  vestitus  hujusmodi  confert,  Rushius  his 
verbis  testatur.- — u  Those  officers  who  wore 
“  tlannel  shirts  or  waistcoats  next  to  their 
u  skins,  in  general  escaped  fevers  and  dis» 

eases  of  ali  kinds.” 

Quicunque  e  calidis  in  frigidas  regiones 
demigrant,  sese  lanula  vestire  oportet;  ex 
effectibus  talis  coeli  mutationis  nocentibus, 
salvos  et  liberos  servat ;  et  impetum  humo¬ 
rum  solitum  ad  superficiem  conservando,  alvi 
fluxum  molestum,  qui  ad  coelum  frigidum  iter 
facturos,  saepe  vexat,  praecavet. 

Denique  verisimillimum  est,  vitam  ultra 
limites  consuetos  protrahi  posse,  ope  lanei 
vestimenti. 

Annis  ingravescentibus,  totum  corpus  va¬ 
rias  patitur  mutationes,  quae  omnes  vires  la¬ 
befaciunt,  partes  corporis  solidae  indurescunt, 
et  sanguinis  circuitus  languide  perficitur ; 
hinc  perspiratio  imminuitur  et  cutis  rugatur, 
indurescit  et  siccatur.  Haec  omnia  ab  motu 
humorum  lento  et  debili  per  vasa  minutissi¬ 
ma  (e  quibus  plurima  jam  coarctantur  et  oc¬ 
cluduntur)  plane  oriuntur.  Sed  aer  frigidus 
et  humidus  eosdem  effectus  infert,  et  si  na¬ 
tura  hos  faciat,  adauget  et  intendit.  Senibus 
igitur  vestitus  qualis  tepefaciat  et  foveat, 
maximum  levamen  adfert ;  quoniam  (ut  su¬ 
pra  notavimus)  eodem  modo,  quo  calor  ex¬ 
trinsecus  in  corpus  agit,  incitando  scilicet 
arterias  extremas  et  perspirationem  eliciendo. 
Hoc  modo  vires  musculorum  renovat,  generi 
nervoso  quam  maxime  favet  et  omnes  func¬ 
tiones,  tam  animi  quam  corporis,  reficit. 

His  absolutis,  sequitur  ut  ad  caput  secun- 
d um  tran seamus. 

PARS  SECUNDA. 

DE  PERSPIRATIONE  INSENSILI. 

A  spiraculis  fere  innumeris  ad  corporis  hu¬ 
mani  superficiem  hiantibus,  vapor  tenuissi¬ 
mus  exhalatur,  Insensilis  Ferspiratio  dictus, 
qui  majore  quantitate  elicitus,  et  saepe  etiam 
in  guttulas  collectus,  Sudor  nominatur.  Su¬ 
dor  atque  halitus  cutis  per  eadem  vasa  ex¬ 
cernuntur  et  inter  sese  conveniunt,  hoc  tan¬ 
tum  notato  discrimine,  quod  sudor,  liquore 
glandularum  sebacearum  et  oleosa  materia 
cuti  subjecta,  aliquanto  largius  miscetur.* 


*  Vid.  HallePs  Prim.  Lin,  p.  227. 

Tot  mi]  corpus  perspirare  haud  latuit  vete¬ 
res.  Hippocrates  et  Galenus  probe  jam  no¬ 
verunt. 

Rem  ita  se  habere  multis  modis  demon¬ 
stratur.  Ab  experimentis  constat  corpus,  sine 
ulla  excretione  evidente,  levius  fieri,  quod 
tantum  exhalatione  per  cutem  evenire  potest. 
Si  speculum  nudae  cuti  imponatur  vapore 
humido  cito  obducitur.  Denique  ubi  aer 
crassus  vel  frigidus  est,  halitus  similis  nebulae 
ex  omni  parte  corporis  abire  videtur. 

Clarus  Sanctorius,  anno  circiter  1612,  ad 
hanc  rem  indagandam  experimenta  instituit. 
Hic  auctor  primus  quantitatem,  intra  unius 
diei  spatium,  materiae  perspiratae,  sano  homi¬ 
ne  evolutam,  inquisivit.  Sed  experimenta  re- 
centiora  non  desunt  quae  probant,  aliquid  ex 
aere  eodem  tempore  hauriri ;  hoc  revera  mul¬ 
tum  observationibus  Sanctorii  detraxit.  Ve¬ 
rum  enimvero,  laus  ei  debetur,  causas  bene 

investigandi,  quibus  halitum  per  cutem  au¬ 
geatur,  imminuatur,  aut  impediatur,  seque 
ac  effectus  sive  faustos  sive  infaustos,  quos 
hse  mutationes  inducunt. 

Haec  excretio  semper  copiosa  est,  sed  mul¬ 
tum  ex  coeli  temperie  pendet ;  in  regionibus 
solis  ardoribus  maxime  objectis,  perspiratio 
abundantior  est  atque  uberior  quam  in  orbis 
terrarum  regionibus  septentrionalibus,  quod 
experimenta  a  Sanctorio  in  Italia,  De  Gor- 
tero  in  Batavia,  et  Keileo  in  Britannia,  in¬ 
stituta,  abunde  docent. 

Impetus  et  velocitas  sanguinis  perspiratio- 
nem  mirum  in  modum  afficiunt.  Et  exhala¬ 
tio  per  cutem  aliquando  augetur,  aliquando 
impeditur  prout  incitatius  vel  temperatius 
sanguis  moveatur;  circuitus  suus  citius  in 
infantibus  quam  in  adultis  hominibus  'perfici¬ 
tur  ;  quo  fit,  ut  illis  perspiratio  et  omnes  hu¬ 
mores  abundantiores  esse  solent. 

Haec  exinanitio  saluberrima  est,  dum  recte 
fluit  vires  et  agilitatem  adauget,  et  denotat 
corpus  bona  valetudine  frui.  Exhalatione 
imminuta  vel  prorsus  retenta  totum  corpus 
solito  plenius  fit,  hebescit  languescitque. 
Circa  ventriculi  regionem  sensus  gravitatis 
percipitur,  cibi  prave  et  tarde  concoquuntur, 
propter  consensum  mirum  inter  cutem  et 
ventriculum.  44  Subito  autem  suppressus  su« 
44  dor  magis  et  citius  nocet,  non  modo  prop- 
64  ter  retentam  materiam,  quam  oportebit 
44  exhalare,  sed  propter  humores  ad  super- 

44  fici  em  corporis  libere  fluentes,  inde  pulsos 

45  et  in  alias  partes  directos,  valida  constrio 
44  tione  vel  spasmo  vasorum  cutis  inducto. 
44  Hinc  saepe  febres,  inflammationes,  conges- 
14  tiones  sanguinis  abnormes,  haemorrhagiae, 
44  aliae  excretiones  urinae  et  alvi  imprimis 
44  auctae  et  vitiatae.55  # 


*  Gregory’s  Conspectui,  par»  672. 

A  tali  defectu  quoque  animus  tristis  fit  et 
demittitur ;  contra  libera  perspiratione  laeti¬ 
tia  animi  multum  promovetur.  “  Hilaritas,55 
inquit  Sanctorius,  <c  dum  libera  per  corporis 

superficiem  perspiratio  sit,  ,in  mente  nasci- 
C(  tur,  sed  contra  gravitatis  in  corpore  sensus 
“  et  in  animo  maestitia,  perspiratione  impedi- 
4£  ta,  percipitur.55 

Denique  omnia  mala  quae  halitus  cutis 
suppressus  arcessit,  uti  conjicio  ad  tria  capita 
referri  possunt. 

Trimum ,  Inflammationes  viscerum ; 

Secundum ,  Profusionem  auctam  humoris  in 
membranas  serosas ; 

Tertium ,  Similem  profusionem  in  membra¬ 
nas  mucosas,  aut  vitia  cutis  ipsius,  complec¬ 
titur. 

Primi  generis  sunt  pleri  que  morbi  ordini 
Phlegmasice  subjeeti.  Secundi  sunt  Hydropes . 
Tertii  sunt  Profluvia ,  quaedam  ex  Hcemor - 
rhagiis ,  quidam  ex  Spasmis ,  et  Exanthemata 
aliqua. 

Ilecensui  cutis  vitia  una  cum  auctis  pro¬ 
lusionibus  in  membranas  mucosas,  eo  quod 
cuticula  intus  conversa  has  efficere  videtur. 

Hanc  questionem  ulterius  prosequi  propo¬ 
situm  neque  postulat  neque  permittit.  Ex 
supra  dictis  satis  apparebit  quanti  momenti 
haec  excretio  sit,  in  corpore  humano. 

Nunc  quidam  morbi  tractandi  sunt,  ortum 
ab  ea  suppressa  ducentes,  ad  quos  praecaven¬ 
dos  aut  sanandos  vestitus  laneus  commodum 
afferre  posse  videatur. 

PARS  TERTIA. 


DE  QUIBUSDAM  MORBIS,  &c. 

In  hac  tertia  parte  absolvenda,  profecto  an¬ 
gusti  limites  quibus  contineor,  vetant  amplius 
investigare  causas  et  indicia  morborum,  qui 
in  hoc  tentamine  disputantur  quam  quod  ad 
rem  nostram  illustrandam  sit  necessarium. 

Febres  et  intermittentes  et  continuae  pro 
causa  excitante  frigus  corpori  adhibitum  ag¬ 
noscunt  ;  et  ne  toties  accidant,  fortasse  pro¬ 
priis  vestimentis  provisum  sit. 

Leves  inflammationes  faucium  quae  hyeme 
creberrime  occurrunt,  materia  lanea  collo  ad- 

mota,  plerumque  subito  sublevantur,  nec  ra¬ 
ro  penitus  praecaventur. 


Rheumatismus  regionibus  calidis  rarissime 
contingit,  ut  Cleghorn  et  Hilla ry  medici 
sagaces  testantur ;  sed  sub  jove  frigido  et  mu¬ 
tabili,  praecipue  vere  et  autumno,  quibus 
temporibus  frigoris  et  caloris  vicissitudines 
subitae  sint  et  frequentes,  potissimum  grassa¬ 
tur.  Frigus  humiditate  conjunctum  vel  diu¬ 
tius  applicatum,  ut  in  vestimentis  madidis, 
&c.  praecipue  si  corpus  praeter  consuetudi¬ 
nem  caleat,  rheumatismi  causam  esse,  omni¬ 
bus  notissimum  est. 

Ad  levandum  vel  etiam  sanandum  mor¬ 
bum,  causas  excitantes,  imprimis  frigus,  quam 
maxime  evitare  oportebit.  Hoc  consilio  in¬ 
dusium  laneum  summae  cuti  appositum  et 
exercitatio  corporis  lenis  sub  coelo  sereno  et 
aequali,  multum  valent. 

Facile  erit  ex  effectibus  quomndam  medi¬ 
camentorum,  quae  ad  hunc  morbum  sanan¬ 
dum  haud  parum  conferunt,  monstrare,  ea 
vix  aliter  agere  posse,  quam  perspirationem 
liberam  eliciendo,  et  sanguinis  ad  corporis 
superficiem  impetum  promovendo ;  hujus¬ 
modi  sunt  balneum  tepidum,  ipecacuana  opio 
juncta,  et  praeparata  ex  antimonio.  Vestitu 
laneo,  sudor  lenis  continuo  evocatur,  quo  ni¬ 
hil  melius  in  hoc  morbo  agere  possit.  Quo 
omnes  rheumatismo  subjectos  sese  vestire 
suaderem. 

De  causa  proxima  arthritidis  nihil  clare 
deducere  possum.  Ad  hunc  morbum  pro¬ 
clivitatem  haereditariam  quibusdam  subesae, 
satis  in  aprico  est ;  sed  natura  hujus  seminii, 
quod  liberi  a  parentibus  saepe  accepiunt,  ad¬ 
huc  latet  diuque  fortasse  latebit. 

Causae  praedisponentes  sunt  aetas  provec¬ 
tior,  vitae  genus  desidiosum  et  luxuriosum. 

cibus  lautus  et  conditus,  ingurgitatio  nimia 
vini  aliorumque  liquorum  meraciorum,  et 
omnia  quae  corpus  implent.  Causae  excitantes 
(corpore  jamjam  opportuno  facto)  sunt  vehe¬ 
mentes  animi  affectus,  studia  literarum  nimis 
protracta,  voluptatum  veneris  almae  excessus. 
Varia  signa  dyspepsiae,  scilicet  fastidium, 
ructus  et  acor  et  dolor  ventriculi  accessio¬ 
nem  podagrae  fere  semper  praenunciant.  Sub¬ 
ita  corporis  refrigeratio  et  etiam  frigus  ex¬ 
tremis  inferioribus  applicatum,  saevissimos 
dolores  podagricos  haud  raro  inferunt. 

Proculdubio  perspiratio  repressa  arthriticis 
nocet.  Antea  diximus  homines  aetate  pro¬ 
vectiores  hoc  morbo  maxime  laborare,  qui 
debitam  exercitationem  plerumque  omittunt ; 
hinc  perspiratio  multum  minuitur.  Primus 
impetus  vere  et  autumno,  vel  si  verbis  Sy- 
denhami  uti  licet,  “  Januario  exeunte  aut 

incipiente  Februario,”  plerumque  accedit. 
Et  tempus  aestivum  aegro  solatium  praebet  et 

eum  a  morbo  aliquando  liberat.  Ex  supra 
memoratis  verisimillimum  est,  liberam  humo¬ 
rum  distributionem  per  omnes  ejus  rivulos, 
arthriticos  admodum  juvare ;  et  contra,  im¬ 
peditam,  nunquam  non  iisdem  nocere. 

Qua  ratione  auctores  nonnulli  hortantur, 
ut  migrent  ad  regiones  calidas.  Gregorius 
clarus,  verba  sequentia  habet,  “  coeli  igitur 
“  mutationem  arthriticis  suaderem,  ob  has 
“  praecipue  causas,  ut  omnia  nocentia  quae 
“  ab  hyeme  nostra  proveniunt,  evitentur,  ut 
“  beneficia  qualiacunque  sint  quae  tempus 
<c  aestivum  suggerit,  continuentur,  et  ut  per- 
“  spiratio  et  debita  fluidorum  ad  corporis 
tc  superficiem  determinatio  promoveantur,  vel 
66  si  repressae  fuerint,  ut  restituantur.”  #  Ad 
idem  consilium  promovendum  omnes  poda- 
dra  vexatos  moneo,  ut  vestimentis  laneis 


#  Gregory’s  Diss.  Inaug,  anno  1774. 

utantur.  Medici  quidam  observaverunt  om¬ 
nia  stimulantia  partibus  dolentibus  imposita 
periculosa  esse,  quia  nonnunquam  faciunt, 
ut  morbus  intus  conversus  quandam  partem 
vitalem  corripiat.  Cullenus  celeberrimus, 
paroxysmo  urgente,  commodissimum  esse 
statuit,  patientiae  et  panno  laneo  solum  con¬ 
fidere. 

♦ 


Ex  morbis  qui  apud  insulas  Britannicas 
pollent,  nullus  fortasse  perinde  exitialis  est 
aut  sanatu  difficilis  ac  Phthisis  Pulmonalis . 
Quoniam  medicamenta  validissima,  morbo 
confirmato,  hactenus  frustra  adhibita  sunt; 
non  puto  indusium  laneum  remedium  revera 
simplicissimum,  multum  prodesse  posse  ;  sed 
ad  praecavendum  optimos  praestare  effectus 
nullus  dubito. 

Vestes  tenues  perparcae,  quas  nostrates 
feminae  concinnae  induere  solent,  inter  causas 
hujus  morbi  non  immerito  habite  sunt.  Et 

manifestum  mihi  videtur,  eos,  qui  ad  tabem 
pulmonalem  natura  perpensi  existunt,  ab  dira 
ejus  accessione  immunes  degere  vitam  posse, 
si  aptis  vestimentis  corpora  sua  foverent,  nec 
illis  subitis  coeli  mutationibus  se  exponant, 
quae  morbum  nunquam  non  augent  et  fortasse 
gignunt* 

Inter  juvantia,  quae  ad  hunc  morbum  trac¬ 
tandum  usurpantur,  vestitus  laneus  haud 
parvi  momenti  existimatur ;  distributionem 
liberam  ad  superficiem  promovet  et  sangui¬ 
nem  e  pulmonibus  haurit.  “  With  the  viewf* 
inquit  Dr  Thomas,  cc  of  guarding  against  any 
<c  diminution  of  cutaneous  perspiration,  in 
“  consequence  of  the  application  of  cold,  the 
“  patient  should  wear  a  flannel  waistcoat 
*(  next  to  his  skin,  together  with  sliders  of 
4C  the  same,  and  stockings  of  cotton  or  wor- 
sted,”  # 

*  Thomas’®  Mod.  Pract,  of  Physic,  p,  372, 

Haud  negandum  est,  etsi  perdifficile  sit 
aptam  explicationem  rationis  agendi  reddere. 
Hypochondriacum  malum  a  coelo  mutabili  fri¬ 
gido  nebuloso  saepe  originem  ducere ;  nam 
in  regionibus  septentrionalibus  frequentissi- 
mum,  in  australibus  fere  ignotum  est,  bru¬ 
mali  tempore  quam  aestivo  magis  vexat. 

Aer  frigido-humidus  vires  musculorum  de¬ 
bilitat,  ventriculum  laedit  et  genus  nervosum 
turbare  videtur ;  unde,  lassitudo,  functiones 
ventriculi  et  intestinorum  turbatae,  metus  et 
maestitia  et  varia  signa,  quae  hypochondriasin 
faciunt,  enascuntur. 

Talis  autem  aer  evidentius  agit,  perspira- 
tionem  reprimendo  et  idoneam  humorum 
distributionem  impediendo.  Et  fortasse  hic 
morbus  impeditae  perspirationi  solum  tribua¬ 
tur.  Morbo  igitur  tractando  humiditas  aeris 
aptis  vestibus  et  ignibus  corrigenda  est^  et 
perspiratio  omnimodis  promovenda,  restitu- 

enda.  Sanctorius  in  aphorismis  suis  staticis 
dixit,  hypochondriacos,  si  frequentibus  bal¬ 
neis  corpora  sua  perspirabilia  reddantur,  et 
si  victo  humido  utantur,  sanos  fieri. 

Quantum  ad  catarrhum  praecavendum  et 
sanandum,  vestitus  laneus  confert,  experien¬ 
tia  satis  omnes  edocuit. 

■  t 

Diarrhoea  perspirationi  impeditae  saepe  suc¬ 
cedit.  Inter  species  diarrhoeae  unam  habet 
Cullenus  “  a  frigore  praecipue  pedibus  appli- 
C£  cato,”  orientem.  Quando  morbus  ex  hac 
fonte  originem  ducit,  indusio  laneo  sanandus 
est.  Audi  quod  eximius  Darwin  de  hoc 
re  dixit,  €C  when  a  diarrhoea  occurs,  with  pale 
skin  and  cold  extremities,  the  prickling  of 
66  the  points  of  a  flannel  shirt  worn  next  the 
skin,  occasions  universa!  warmth  of  it,  and 
u  checks  or  cures  the  diarrhoea.”  * 


*  Vid.  Zoon,  Class  iy.  1.  Ii  F. 

Quomodo  frigus  morbum  arcessit,  facile 
intelligitur,  vasa  extrema  constringit,  hali- 
tum  cutis  reprimit  et  sanguinem  versus  par¬ 
tes  interiores  impellit.  Hinc  constat  quo 
pacto,  vestitus  tepefaciendo  habilis,  ad  ejus 
sanationem  conducit,  humores  scilicet  hau¬ 
riendo  e  visceribus  et  membranis  mucosis  et 
perspirationem  revocando. 

Non  culpa  vacaret  hydropem  et  diabetem 
silentio  praeterire.  Quorum  ille  frequenter 
halitu  per  cutem  represso  enascitur ;  hic  vero 
frigus  aliasque  noxas  eodem  spectantes  sequi 
comperitur ;  etsi  quadam  caligine  hucusque 
versantur  omnes  fere  causae,  unde  proficisci 
potest. 

Quodcunque  humorum  cursum  et  distri¬ 
butionem  mutandi  aut  hinc  illuc  vertendi 
capax  est,  in  quibusdam  corporibus  aquam 
inter  cutem  infert.  Negato  enim  humorum 
excernendorum  p$r  summam  cutem  exitu. 

necesse  est  alia  quadam  via  ejicerentur  aut 
profundantur,  et  aliis  alia.  At  vero  ex  omni 
hydropis  genere,  hac  noxa  exoriri  solito, 
longe  saepius  inde  gignitur  anasarca ;  inter¬ 
dum  profecto  hydrothorax.  Porro  conjicio 
hydropem  hinc  profectum  discriminis  gravi¬ 
oris  fere  esse  expertem,  ni  aliae  metus  causae 
accedant ;  quales  sunt  corpus  aliunde  labe* 
factum ;  nempe  annis  aut  praegressa  valetu¬ 
dine  adversa. 

In  hujusmodi  casu,  oportet  quam  celerrime 
efficere  ut  arteriae  cutis  rite  excernerent.  Hoc 
medici  optime  moliuntur,  vestitu  ex  panno 
laneo  praecepto,  caeterisque  auxiliis,  quae  le¬ 
nem  sudorem  movere  possint ;  in  tepidarium 
igitur  descendendum  est ;  in  lectulo  sudan¬ 
dum,  et  e  stibio  praeparata  sumenda. 

Quod  ad  diabetem  pertinet  pauca,  quae 
dicerem,  habeo.  Magnam  copiam  urinae  di¬ 
lutae  et  pallidae  excretam  frequenter  cutis 

halitum  undecunque  suppressum  sequi,  res 
est  notissima.  Hoc  genus  valetudinis  ad¬ 
versae  apud  Cullenum  diabetes  insipidus  no¬ 
minatur  ;  et  quidam  dubitarunt,  recte  an  se¬ 
cus  pro  morbo  habeatur.  Quomodocunque 
hoc  se  habet,  satis  patet,  qua  ratione  frigus 
urinam  moveat ;  sed  parum  constat,  quare 
urina  non  solum  hinc  superfluat,  sed  etiam 
edulcetur,  et  quasi  meile  abundet.  Hic  igi¬ 
tur  potius  silendum  existimo,  quam  conjec¬ 
tura  rem  prosequendo,  in  errorem  forsan  2*1« 
cidere. 

Levamen  quod  vestimenta  lanea,  asthmate 
aut  paralysi  diu  perstante  laborantibus  prae¬ 
bent,  satis  notum  est.  Multi  alii  sunt  morbi 
quibus  commodum  afferre  potest.  In  morbo 
Venereo  nunquam  negligi  debet  praecipue  si 
aeger  jam  nunc  actione  argenti  vivi  infirma¬ 
tur. 


FINIS 


